Nærum d. 31/5/2021

Kære Skjoldmøer og Vikinger

Endnu engang tak for jeres tilsagn om at deltage i renholdelsen af Skodsborg Strand.

Jeg vedhæfter en oversigt over tilmeldingerne. Det tegner til, at vi har dækket alle søndage – rigtig flot.

Der er nogle søndage, hvor der kun er én person på. Her kan vi håbe på, at der senere kommer en partner. Men man kan sagtens tage tjansen alene.

Det er under alle omstændigheder en flot deltagelse – 22 strandrensere fra Skodsborg Vikingelaug og venner – det er vist rekord.

Nedenfor finder I en række praktiske oplysninger.

**Tidspunkt**

Jeres søndag fremgår af vedhæftede dokument. Det er mest praktisk at udføre opgaven morgen/formiddag, hvor der er færre mennesker på stranden. Det er dog ikke altafgørende, så hvis et andet tidspunkt på dagen passer jer bedre, så er det ok. I kan fortsætte, så længe i lyster, men

1-1.5 time skulle kunne gøre det.

**Område**

I bedes gennemgå hele stranden og græsset eller så meget, I nu orker. Karen og jeg har kunnet rense hele stranden plus græsplæne på godt en time.

**Udstyr**

Udstyr findes i det forreste rum i vores klubhus. Her finder I "hapsere", plastiksække og gummihandsker.

Hapserne er ekstremt effektive - kan let samle et cigaretskod op (og dem er der mange af). Returnér venligst udstyret, hvor I fandt det (engangshandsker smides væk).
Badehuset er fortsat lukket for almindelig brug. Men I har undtagelsesvis tilladelse til at hente og tilbagelevere udstyret i huset.

**HUSK NØGLE TIL HUSET.**

**(Hvis du ikke har nøgle til huset, så lad mig det gerne vide dagen før på 20401405, så kan jeg komme ned og lukke dig ind.)**

**Hvilket affald taler vi om?**

I princippet alt ikke naturligt materiale på strand og græs.

I vil bemærke, at der især er masser af cigaretskod, som I også bedes samle op. Som nævnt gøres det let med "hapseren".

Når I er færdige med dagens dont, kan I smide plastiksækken med affald i en af de opstillede containere.

Jeg håber, at I, som Karen og jeg, vil finde, at det er et meget tilfredsstillende stykke arbejde, som jo udføres i skønne omgivelser. Og I vil sikkert også erfare, at besøgende i Strandparken er vældig positive over for indsatsen.

Hvis der er noget, I kommer i tvivl om, så send mig gerne en mail eller sms/ring på 20401405.

Jeg ønsker jer alle sammen god arbejdslyst og en dejlig sommer.

Venlige sommerhilsener fra PETER